د بنگله دیش د جماعت اسلامي د یو مشر تیزندي وځنډول شوه
د رپورټونو ترمخه، عبدالقادر ملا د جنسې زياتي او ۳۵۰ د بنگاليانو د وژنې په الزام سزا شوی دی. پراسيکيوټر یا سرکاري وکیل ملا ته د ميرپور د قصاب نوم ورکړی وو. ميرپور د ډهاکه ښار نه لرې پرته سيمه ده او ویل کیږي ملا په دغه علاقه کې ظلمونه کړي وو
بنگله دیش — د بنگله دیش د جماعت اسلامي یو مشر چې د جنگي جرائمو په الزام ورته د مرگ سزا اورول شوي ده او د شورو په ورځ تیزندي کیدونکی وو، سزا يي ځنډول شوي ده. عبدالقادر ملا چې د قصاب په نوم هم یادیږي، د اتوار په ورځ د بنگله دېش د جرمونو عدالت د سلگونو خلکو په وژلو مجرم وگرځولو. هغه ته سزا کال ۱۹۷۱م کې پاکستان نه د بنگله دېش د ازادۍ په جنگ کې د جرمونو په سر سزا وار گرځولی شي. عبدالقادر ملا د نهې د نېمې شپې ورستو یا د شورو په ورځ سحر وختي تیزندې کیدونکی وو خو د هغه وکیلان د جج سید محمود حسین کور ته ورغلل او د هغه د سزا د ځنډولو امر يي ترلاسه کړو. د خبرې ادارې ایسوسې ایټډ پریس ترمخه، د عبدالقادر ملا وکیلان به اوس کوشش کوي چې سپریم کورټ کې د عبدالقادر ملا د سزا خلاف اپیل وکړي او دا ختمه کړي. د نهې په ورځ د جیل خانو مشر معین الدین خاندکار وویل ٦٥ کلن عبدالقادر ملا به د ډهاکه مرکزي جیل کې د نېمې شپې نه ورسته په دار خیږولی شي. ډهاک کې د وائس اف امریکا خبریال ویلي ښار د سخت تاؤتریخوالي ښکار دی او ځائې په ځائې پولیس او عسکري دستې پرځائې کړی شوي دي. د جماعت اسلامي مشرانو ویلي د عبدالقادر ملا پهانسي په سخت ردعمل راوپاروي. د سپټمبر په میاشت کې د سپریم کورټ لخوا عبدالقادر ته د مرگ په سزا ټول هیواد کې مظاهرې راپاریدلې وې. ای پې وايي د ډهاکه په یو چارسو کې په سلگونو خلک راجمع شوي وو چې د عبدالقادر په تیزندې کیدو خوشحالۍ وکړي خو د هغه د سزا په ځنډیدو مایوسه شو. جماعت اسلامي خبردارې کړی وو که چرې عبدالقادر تیزندي کړی شو خو هیواد کې به خانه جنگي راوپاریږي. نیویارک کې د انساني حقوقو تنظیم هیومن رائټس واچ تجزیه کار بریډ ایډمز د وي او ایی بنگله سروس ته ویلي د ملا تیزندي کیدل به سخته ناقراري خوره کړي. ملگرو ملتونو او د ملگرو ملتونو خصوصي استازي غږ کړی ملا ته دې د صفائي حق ورکړی شي. چارواکو ویلي د معافۍ غوښتونه انکار کړی دی. د تېزندۍ د سزا د بخښنې واک د بنگله دېش د صدر عبدالحامد سره دی . د صدر او سترې محکمې لخوا عبدالقادر ته ورکړی شوي سزا ودرېدی شي . ددې نه وړاندې د بنگله دیش د د قانون نائب وزيرقمر السلام وئيلي وو عبدالقادر ته به تېزندي زر ورکولی شي خو هغه څه نیټه نه وه ښودلې. د رپورټونو ترمخه، عبدالقادر ملا د جنسې زياتي او ۳۵۰ د بنگاليانو د وژنې په الزام سزا شوی دی. پراسيکيوټر یا سرکاري وکیل ملا ته د ميرپور د قصاب نوم ورکړی وو. ميرپور د ډهاکه ښار نه لرې پرته سيمه ده او ویل کیږي ملا په دغه علاقه کې ظلمونه کړي وو. د رپورټونو ترمخه ملا عبدالقادر د ټولو جرمونو د صحت څخه انکار کړی دی. په کال ۱۹۷۱م کې پاکستان نه د بنگله دېش د ازادۍ په وخت د جماعت اسلامي او نورو ډلو په يو شمېر مشرانو د جنگي جرمونو تورونه لگول شوي دي. او په دې خبره ورته د بنگه دېش د خصوصي عدالت لخوا د عمر قېد او تېزندۍ سزاگانې اورول شوي دي . د بنگله دېش حکومت لخوا په کال ۲۰۱۰م کې خصوصې ټرائيبونل جوړ کړی شوی وو . او دغه عدالت په ۱۹۷۱م کې د بنگله دېش د ازادۍ په مهال د پاکستان د پوځ سره د مرستې او ظلمونو ترڅنگ د جنگي جرمونو د مقدمو اورېدنه کوي .